เมื่อรู้จักกับประเภทของการทำกราฟิกไปแล้ว ADME ขอแนะนำตัวอย่างของหลักการออกแบบสื่อกราฟิกสำหรับธุรกิจ ที่สามารถนำไปปรับใช้เพื่อสร้างสรรค์ผลงานกราฟิกที่ตอบโจทย์ธุรกิจและเข้าถึงกลุ่มเป้าหมายของตนเองได้ ซึ่งในการทำกราฟิกสำหรับธุรกิจนั้นจะต้องทำตามหลักการต่างๆ ดังนี้ จะต้องออกแบบให้เข้าใจได้ง่าย ใช้รูปภาพ ไอคอน หรือสัญลักษณ์ที่เหมาะสมกับคอนเทนต์ จัดวางตำแหน่ง ระยะห่าง และช่องว่างให้เหมาะสม กำหนดสีและธีมหลักในการทำกราฟิก กำหนดและเลือกรูปแบบตัวอักษรที่เหมาะสม นี่เป็นเพียงตัวอย่างของหลักการทำกราฟิกเพื่อธุรกิจเท่านั้น หากใครที่ยังไม่มั่นใจในการผลิตสื่อกราฟิกต่างๆ ด้วยตนเอง สามารถสอบถามราคาออกแบบกราฟิกหรือเข้าปรึกษากับเราได้ เรามีทีมงานมากความสามารถที่จะมาแนะนำการทำกราฟิกที่ดีที่สุดและช่วยให้ธุรกิจหรือแบรนด์ของคุณสามารถเข้าถึงคนได้มากยิ่งขึ้น  สิ่งที่ต้องคำนึงถึงในการทำ Graphic Design เพื่อการตลาดออนไลน์ นอกจากหลักการในการทำกราฟิกนั้น ยังมีสิ่งที่ต้องคำนึงถึงในการทำกราฟิกเพื่อการตลาดออนไลน์ที่หากพลาดไปก็อาจทำให้สื่อกราฟิกและคอนเทนต์ที่ถูกเผยแพร่ออกไปนั้นไม่มีประสิทธิภาพ ไม่ดึงดูดกลุ่มเป้าหมาย และไม่สามารถทำให้กลุ่มเป้าหมายจดจำแบรนด์หรือธุรกิจของเราได้ ซึ่งสิ่งที่ต้องคำนึงถึงในการทำ Graphic Design เพื่อการตลาดออนไลน์นั้น มีดังนี้ ต้องมีการใส่ Brand CI หรือมีอัตลักษณ์ของแบรนด์ลงไปด้วย การใส่ Brand CI หรืออัตลักษณ์ของแบรนด์และธุรกิจลงไปในงานกราฟิกนั้นจะทำให้สามารถสร้างการจดจำให้กับกลุ่มเป้าหมายได้ ทำให้เมื่อผู้คนพบเห็นคอนเทนต์หรือกราฟิกที่มีเอกลักษณ์เหล่านี้เมื่อไหร่ ก็จะนึกถึงธุรกิจหรือแบรนด์ของเรา หรือที่เรียกง่ายๆ ว่าทำให้เกิด “ภาพจำ” ให้กับธุรกิจ ซึ่ง Brand CI นั้นประกอบไปด้วยสิ่งต่างๆ คือ โลโก้  สี  รูปแบบตัวอักษร  คาแรกเตอร์ตัวละคร ต้องตอบโจทย์และตรงกับความสนใจของกลุ่มเป้าหมาย แน่นอนว่าในการทำการตลาดออนไลน์สิ่งที่ต้องคำนึงถึงเป็นลำดับต้นๆ นั่นก็คือกลุ่มเป้าหมาย การทำกราฟิกเพื่อการประชาสัมพันธ์ธุรกิจจึงต้องห้ามพลาดเลยที่จะสร้างสรรค์สื่อออกมาให้ตอบโจทย์และเหมาะสมกับกลุ่มเป้าหมายมากที่สุด ด้วยเหตุนี้เพื่อให้สื่อกราฟิกที่เผยแพร่ออกไปนั้นดึงดูดความสนใจของกลุ่มเป้าหมายได้ ก่อนการออกแบบกราฟิกจึงควรมีการวิเคราะห์สิ่งต่างๆ ทั้งในเรื่องของรูปแบบที่กลุ่มเป้าหมายสนใจ กราฟิกแบบไหนที่กลุ่มเป้าหมายชื่นชอบ สีแบบไหนที่ดึงดูดความสนใจ และฟอนต์แบบไหนที่เหมาะสมกับกลุ่มเป้าหมายมากที่สุด เป็นต้น  ต้องเหมาะสมกับแพลตฟอร์มหรือช่องทางที่เผยแพร่ ในการทำกราฟิกสำหรับการประชาสัมพันธ์ธุรกิจบนโลกออนไลน์นั้นมีสิ่งหนึ่งที่ต้องคำนึงถึงซึ่งแตกต่างจากการทำกราฟิกโดยทั่วไป นั่นคือการออกแบบและสร้างสรรค์ให้เหมาะสมกับช่องทางที่จะนำไปเผยแพร่ เนื่องจากในแต่ละช่องทางหรือแพลตฟอร์มนั้นก็มีความแตกต่างกัน โดยสิ่งที่ต้องคำนึงถึงให้เหมาะสมกับแต่ละแฟลตฟอร์มก็คือ  พฤติกรรมของกลุ่มเป้าหมายในแพลตฟอร์มนั้นๆ รูปแบบของงานกราฟิกที่ตอบโจทย์ (ภาพนิ่งหรือภาพเคลื่อนไหว) Size หรือขนาดของไฟล์ และขนาดของรูปภาพ ที่เหมาะสม ซึ่งสิ่งเหล่านี้จะทำให้งานกราฟิกของธุรกิจดูโดดเด่นมากยิ่งขึ้นเมื่อได้ถูกเผยแพร่ไปในช่องทางต่างๆ นั่นเอง